Missatge: La conselleria d’Empresa de la Generalitat ha signat aquest dijous l'Havana un acord comercialamb l’organització governamental ProCuba, encarregada de promocionar la internacionalització de la economia de l’illa. Es tracta del primer pacte comercial entre les dues administracions.El conseller Jordi Baiget ha declarat que es tracta d’un acord "directe" i que busca intensificar les relacions econòmiques entre els dos territoris. La signatura té l’objectiu de fomentar els projectes empresarials catalans a Cuba i incentivar que es portin a terme missions comercials a l'illa i a Catalunya. Baiget ha explicat que Acció, l'agència per a la competitivitat de l'empresa catalana, aportarà coneixements tècnics sobre cooperació internacional a Procuba, ja que les dues institucions fan activitats molt similars.D'altra banda, el director de Procuba, Roberto Verrier, ha explicat que l’acord és fruit de més d’un any de converses entre els dos governs. A més, ha destacat que aquest pacte respon a la "nova identitat" que es vol donar a Procuba en el context d'obertura econòmica del país caribeny.L'acord s'emmarca en la missió comercial que Acció està portant a terme a Panamà i Cuba, en la qual participen unes 50 empreses catalanes, i també coincideix amb una altra missió del Port de Barcelona que lidera el conseller de Territori, Josep Rull.http://www.ara.cat/economia/Catalunya-signa-acord-comercial-Cuba_0_1693030901.html

Resposta: Un dels grans reptes que tindria l'estat català si aquesta gent no ens estiguèssin prenent el pèl, és el tema del dèficit energètic. En aquest sentit, unes bones relacions amb Maduro ajudarien.